TV-året 1936

TV-året 1936 er en oversikt over hendelser, program og fødte TV-personligheter i 1936.

Hendelser 

7. juli – RCAs elektroniske fjernsynsteknologi prøves ut for fullt for første gang når NBC sender et 30 minutter langt varietéshow med taler, dans, monologer, sang og filmklipp. Programmet vises til 225 av RCAs mottakere på 22 centimeter store skjermer med 343 linjer per bilde og 30 bilder per sekund.
August – Det produseres og sendes 72 timer med medium-definisjons (180-linjer) tv-sendinger fra Sommer-OL 1936 i Berlin. Sendingene går på Fernsehsender «Paul Nipkow» i Berlin og følges av anslagsvis 150 000 mennesker i Berlins og Potsdams mange offentlige tv-saler, såkalte fjernsynsstuer.
2. november – BBC Television Service starter med regulære tv-sendinger i høydefinisjon, som den første kanalen i verden. Britiske myndigheter definerer på denne tiden høydefinisjon som minst 200 linjer per bilde. Begivenheten blir av flere betegnet som det moderne fjernsyns begynnelse. BBC har drevet med eksperimentelle sendinger i flere år allerede, men går over til prøvesendinger i høydefinisjon fra Alexandra Palace i London sommeren 1936, og tjenesten veksler på å sende i John Logie Bairds 240-linjes mekaniske system og Marconi-EMIs 405-linjes hel-elektroniske system. BBC Television Service sender den neste tiden daglig fra mandag til lørdag, klokken 15–16 og 20–22.
6. november – NBC i New York demonstrerer elektronisk fjernsyn for invitert presse. Sendingen består av et 40 minutter langt program med direkteopptredener og småfilmer på 30 centimeter store tv-skjermer.
 De første koaksialkablene legges mellom New York og Philadelphia av AT&T. Kablene skal brukes til å overføre telefon- og fjernsynssignaler.
 Mot slutten av året er det anslagsvis rundt 2000 fjernsynsmottakere i verden, hvorav rundt 500 i Storbritannia.

Nye tv-programmer 

 8. oktober – Picture Page (Storbritannia) debuterer som en del av BBCs prøvesendinger i forkant av lanseringen i november samme år. (1936–1939, 1946–1952).
 3. november – Starlight (Storbritannia), varietéshow med premiere på BBC (1936–1939, 1946–1949).
 Theatre Parade (Storbritannia) har premiere på BBC (1936–1938).

Fødsler 

 28. januar – Alan Alda, skuespiller, M*A*S*H
 11. februar – Burt Reynolds, skuespiller, Kruttrøyk, Dan August, Evening Shade (død 2018)
 5. mars – Dean Stockwell, skuespiller, Quantum Leap
 12. mai – Tom Snyder, talkshowvert (død 2007)
 14. mai – Bobby Darin, sanger og skuespiller (død 1973)
 27. mai – Louis Gossett, Jr., skuespiller
 27. mai – Eli Skolmen Ryg, norsk regissør og produsent, Fjernsynsteatret 
 11. juni – Chad Everett, skuespiller, Medical Center (død 2012)
 11. juli – Ole Christian Lagesen, norsk journalist og korrespondent 
 14. september – Walter Koenig, skuespiller, Star Trek
 17. september – Rolv Wesenlund, norsk komiker og tv-personlighet
 24. september – Jim Henson, dukkespiller og skaper av The Muppets (død 1990)
 31. oktober – Michael Landon, skuespiller og produsent, Bonanza, Huset på prærien (død 1991)
 8. desember – David Carradine, skuespiller, Kung Fu, (død 2009)
 22. desember – Héctor Elizondo, skuespiller, Chicago Hope, Last Man Standing
 29. desember  – Mary Tyler Moore, skuespiller, The Dick Van Dyke Show, The Mary Tyler Moore Show (død 2017)

Referanser